OpenLLM-France/wikimedia huggingface dataset:
# Companyia de Mercaders Comerciant a l'Àfrica

La Companyia de Mercaders Comerciant a l'Àfrica (Company of Merchants Trading to Africa) també anomenada Companyia Africana de Mercaders (African Company of Merchants) fou una companyia comercial britànica establerta per carta reial per operar a la Costa de l'Or (moderna Ghana) als territoris habitats pels fantes. Fou funda el 13 de juny de 1752 en substitució de la Companyia Reial Africana que acabava de ser dissolta. Se li va concedir tanmateix el comerç britànic a la zona del riu Gàmbia que tenia la companyia dissolta, amb seu a Fort James, a l'illa de James, però això només va durar fins al 1765.
El 1817 la Companyia va signar un tractat d'amistat que reconeixia les reclamacions dels aixantis a la sobirania sobre extenses zones de la costa incloent àrees reclamades pels fantes. La Companyia fou abolida el 1821, perquè l'esclavatge no havia estat abolit efectivament a les terres de la companyia que eren privades; l'autoritat sobre la zona fou transferida al governador de Sierra Leone Charles MacCarthy, que fou mort després en la Primera Guerra Anglo-Aixanti.

## Governadors del Comitè de Comerciants

* 1750 – 1751 John Roberts (President del Consell)
* 1751 – 1756 Thomas Melvil (president del Consell fins a 1752)
* 1756 William Tymewell
* 1756 - 1757 Charles Bell
* 1757 - 1761 Nassau Senior (interí)
* 1761 - 1763 Charles Bell (segona vegada)
* 1763 - 1766 William Mutter
* 1766 John Hippisley (Hippersley)
* 1766 - 1769 Gilbert Petrie
* 1769 - 1770 John Grossle
* 1770 - 1777 David Mill
* 1770 - 1780 Richard Miles
* 1780 - 1781 John Roberts (segona vegada)
* 1781 - 1782 John B. Weuves (interí)
* 1782 - 1784 Richard Miles (segona vegada)
* 1784 - 1787 James Morgue
* 1787 Thomas Price
* 1787 - 1789 Thomas Morris
* 1789 - 1791 William Fielde
* 1791 - 1792 John Gordon
* 1792 - 1798 Archibald Dalzel
* 1798 - 1799 Jacob Mould
* 1799 - 1800 John Gordon (segona vegada)
* 1800 - 1802 Archibald Dalzel (segona vegada)
* 1802 - 1805 Jacob Mould (segona vegada)
* 1805 - 1807 George Torrane
* 1807 - 1816 Edward White
* 1816 - 1817 Joseph Dawson
* 1817 - 1822 John Hope Smith
* 1822 - 1828 Sense autoritat territorial
* 1828 - 1830 John Jackson
* 1830 - 1836 George Maclean
* 1836 - 1838 William Topp
* 1838 - 1844 George Maclean (segona vegada)

## Referències

Aquest article és una traducció de l'article "African Company of Merchants" de la wikipedia en anglès.
# Wagner Lopes

Wagner Lopes (São Paulo, Brasil, 29 de gener de 1969) és un exfutbolista i ara entrenador de futbol brasiler, nacionalitzat japonès. Va disputar 20 partits amb la selecció japonesa.

## Referències

* ↑ «Wagner Lopes é novo técnico do São Bernardo» (en portuguès brasiler), 11-02-2013. [Consulta: 27 juliol 2024].
* ↑ «Wagner Lopes é o novo treinador do Goiás - Goiás Esporte Clube» (en portuguès brasiler). [Consulta: 27 juliol 2024].

## Enllaços externs

* National Football Teams
* Japan National Football Team Database
# Desmomys yaldeni

Desmomys yaldeni és una espècie de mamífer rosegador de la família dels múrids. És endèmic del sud-oest d'Etiòpia, on viu a altituds d'entre 1.800 i 1.930 msnm. Es tracta d'una espècie semiarborícola. El seu hàbitat natural són els boscos afromontans humits. Està amenaçat per la destrucció del seu medi. L'espècie fou anomenada en honor del zoòleg britànic Derek William Yalden.

## Referències

* ↑ Kennerley, R.; Lavréntxenko, L. Desmomys yaldeni. UICN 2016. Llista Vermella d'espècies amenaçades de la UICN, edició 2016, consultada el 28 agost 2017.
* ↑ Beolens, B.; Watkins, M.; Grayson, M. The Eponym Dictionary of Mammals (en anglès). Johns Hopkins University Press, 2009, p. 455. ISBN 978-0801893049.
# Delta de la Balança

Delta de la Balança (δ Librae) és un estel en la constel·lació de la Balança. Un dels noms tradicionals, Mulu-Lizi, és acadi i significa "Home de Foc". Un altre és Zuben el Akribi. Amb μ Vir forma una de les mansions lunars, Mulu-izi.
Delta de la Balança està aproximadament a 304 anys llum de la Terra i pertany a la classe espectral B9.5V. Zuben el Akribi és un estel binari eclipsant, amb un període de 2,3272 dies. La seva magnitud aparent varia entre 4,43 i 5,81.

## Referències

* ↑ Afirmat a: Michigan catalogue of two-dimensional spectral types for the HD Stars, Vol. 5. Indicat a la font segons: SIMBAD. Llengua del terme, de l'obra o del nom: anglès. Data de publicació: 1999.
* 1 2 3 4 5 6 Afirmat a: Gaia Early Data Release 3. Indicat a la font segons: SIMBAD. Llengua del terme, de l'obra o del nom: anglès. Data de publicació: 3 desembre 2020.
* ↑ Michael W. McElwain «Characterization of Dusty Debris Disks: The IRAS and Hipparcos Catalogs» (en anglès). Astrophysical Journal, 2, 10-05-2007, pàg. 1556-1571. DOI: 10.1086/509912.
* ↑ Afirmat a: Catalogue of Stellar Photometry in Johnson's 11-color system. Indicat a la font segons: SIMBAD. Llengua del terme, de l'obra o del nom: anglès. Data de publicació: 2002.
* ↑ «Rotational velocities of A-type stars. IV. Evolution of rotational velocities» (en anglès). Astronomy and Astrophysics, 01-01-2012. DOI: 10.1051/0004-6361/201117691.
* ↑ «Rotational velocities of A-type stars. III. Velocity distributions» (en anglès). Astronomy and Astrophysics, 2, 01-02-2007, pàg. 671–682. DOI: 10.1051/0004-6361:20065224.
* ↑ «Pulkovo Compilation of Radial Velocities for 35 495 Hipparcos stars in a common system» (en anglès). Astronomy Letters, 11, 01-11-2006, pàg. 759–771. DOI: 10.1134/S1063773706110065.
* ↑ Bečvář, A., Atlas Coeli II Atlas Coeli II- Catalog, Ceskoslovenské Akademie Ved, Praga,1959.
* ↑ «VizieR Online Data Catalog: Catalogue of Stellar Photometry in Johnson's 11-color system». CDS/ADC Collection of Electronic Catalogues, 2237, 2002. Bibcode: 2002yCat.2237....0D.
# Directori Revolucionari Ibèric d'Alliberament

El Directori Revolucionari Ibèric d'Alliberament (DRIA) (oficialment en castellà i gallec: Directorio Revolucionario Ibérico de Liberación, DRIL; i en portuguès: Directório Revolucionário Ibérico de Libertação, DRIL) va ser una organització armada formada en 1959 per exiliats espanyols (sobretot gallecs) i portuguesos per a lluitar contra les dictadures salazarista i franquista. El DRIL tenia dos secretaris generals: Humberto Delgado i Xosé Velo Mosquera (Xunqueira de Ambía), fundador d'organitzacions tals com la Federación de Mocedades Galeguistas o la Unió de Combatents Espanyols Antifranquistes Nacionalistes Gallecs (aquesta última en Veneçuela). Entre els seus membres van destacar el capità portuguès Henrique Galvão i José Fernández Vázquez (Jorge de Sotomayor), ex militant del Partit Comunista d'Espanya i que havia estat comandant de la marina republicana durant la Guerra Civil espanyola.
Les primeres accions armades les va realitzar al febrer de 1960 contra la Casa de la Vila (seu de l'ajuntament) de Madrid i els locals del Movimiento Nacional, també a Madrid, acció en la qual va morir el membre del DRIL José Ramón Pérez Jurado. Al juny de 1960 el DRIL va atemptar contra estacions de tren de Barcelona, Sant Sebastià i Bilbao i contra l'Aeroport de Madrid-Barajas. L'acció més coneguda del DRIA va ser el segrest del vaixell portuguès Santa María, que cobria la ruta Caracas-Lisboa-Vigo, entre el 22 de gener i el 4 de febrer de 1961. Vint-i-quatre membres del DRIA van segrestar el vaixell amb 586 passatgers amb el propòsit d'atreure l'atenció mundial sobre la situació que es vivia a Portugal i Espanya, rebatejant el vaixell com Santa Libertade. Després de converses amb el govern brasiler presidit per Jánio Quadros, els membres del DRIA van deposar les armes i van conduir el vaixell cap a Recife an canvi de rebre l'estatut de refugiats polítics. El vaixell va ser retornat als seus propietaris.
Després del segrest, el DRIA es va sumir en una crisi degut, entre altres coses, a les lluites internes sobre qui havia de liderar l'organització. A pesar d'això el DRIA va continuar realitzant accions esporàdiques fins a 1964. En 2004 es va estrenar un documental, «Santa Libertade»>, dirigit i escrit per Margarita Ledo, narrant el segrest del Santa María. La pel·lícula compta amb la participació de Camilo Mortágua (que tenia 27 anys llavors i era la mà dreta de Galvâo), Federico Fernández (fill del comandant Sotomayor) i Victor Velo (fill de Xosé Velo).

## Referències

* ↑ «Fitxa a Yahoo!». Arxivat de l'original el 2009-11-27. [Consulta: 4 març 2008].

## Enllaços externs

* El segrest del Santa María en la premsa del règim franquista, article d'Armando Recio García, a la Revista Historia y Comunicación Social, 2005, vol. 10 (Universitat Complutense de Madrid)
# Dinastia XXVII d'Egipte

La dinastia XXVII també anomenada primera dominació persa d'Egipte transcorre entre el 525-404 aC. Egipte va ser sotmès i integrat dins de l'imperi Aquemènida en dues ocasions. La primera dominació va durar 120 anys. Els reis perses van ser representats a Memfis per un sàtrapa i un tresorer, tot i que ideològicament aquests emperadors eren els successors dels faraons saïtes i per a Manethó van constituir de fet la dinastia XXVII. Des de l'època saïta Egipte havia prosperat brillantment econòmicament i culturalment; Cambises II i Darios I aconseguiren una província especialment lucrativa. Al mateix temps, els funcionaris natius aliats i els perses estaven summament capacitats per administrar la terra. Aquests també es van assentar, van reforçar les guarnicions amb estrangers (com la judeo-aramea d'Elefantina) i van donar a grecs i fenicis facilitats com a mercaders. Cambises II i especialment, Darios I van ser representats com a genuïns faraons en nombrosos monuments públics i privats. Al voltant de 445 aC, sota Artaxerxes I, Heròdot va visitar Egipte. Les dinasties XXV, XXVI, XXVII, XXVIII, XXIX, XXX i XXXI configuren, generalment, l'anomenat Període Tardà d'Egipte.

## Faraons de la dinastia XXVII d'Egipte

| Nom | Comentaris | Regnat |
| Cambises II | - | 525-521 aC |
| Esmerdis | - | 521-521 aC |
| Darios I | - | 521-485 aC |
| Xerxes I | - | 485-465 aC |
| Artaxerxes I | - | 465-424 aC |
| Xerxes II | - | 424-424 aC |
| Sogdià | - | 424-423 aC |
| Darios II | - | 423-404 aC |
| Artaxerxes II | - | 404-404 aC |

## Cronologia de la dinastia II

Cronologia estimada pels egiptòlegs:
* Primer faraó: Cambises II , 525/3 - 522/1 aC
* Darrer faraó: Artaxerxes II , 405/04 - 401 aC (Von Beckerath)

### Cronograma
## Referències i notes

* ↑ 27th Dynasty (525-404aC). (anglès)
* ↑ XXVIIth Dynasty 525 - 404 (First Persian Dominion). (anglès)
* ↑ The Global Egyptian Museum - 27th Dynasty. (anglès)
* ↑ Segons les fonts, les dinasties XXV i XXVI poden ser considerada o no part del Període Tardà (si no, són considerades el final del Tercer Període Intermedi), i la dinastia XXXI, per la seva curta durada i les circumstàncies històriques, es pot considerar una època de transició.
* ↑ Egypt in the Late Period (ca. 712–332 B.C.). Museu Metropolità d'Art de Nova York. (anglès)
* ↑ Late Dynastic Period (1070 - 332 aC). (anglès)
* ↑ Late Period (712 - 323 aC) Arxivat 2013-10-30 a Wayback Machine.. (anglès)
* ↑ Alexander Demandt, Darius und der „falsche Smerdis“. Dins de: Alexander Demandt (Hg.), Das Attentat in der Geschichte. Berlin i Viena 1996. Pàg. 1ff. (alemany)
* ↑ Moltes cronologies no l'inclouen com a faraó d'Egipte.
* ↑ Egyptian Pharaohs: Late Kingdom: Dynasty 27 (Persian Period). (anglès)

## Vegeu també

* Dinastia aquemènida
* Dinastia XXXI o Segon Període Persa
* Història de l'Antic Egipte
* Període Tardà

## Enllaços externs

* Genealogia, Reis i Regnes: Dinastia XXVII d'Egipte. (castellà)
* Achaemenid Iranian rule over Egypt: 525-404 BC. (anglès)
* Pharaonen. (alemany)
| Dinastia precedent | Període tardà d'Egipte | Dinastia següent |
| Dinastia XXVI | Dinastia XXVII | Dinastia XXVIII |
# Diari d'una cambrera (pel·lícula)

Diari d'una cambrera (Le journal d'une femme de chambre) és una pel·lícula franco-italiana de Luis Buñuel Portolés, estrenada el 1964.

## Argument

Una seductora minyona tot just arribada en una família de província observa les manies dels seus empresaris. Una denúncia deliciosa dels costums de la burgesia dels anys 30. Gran Buñuel, amb Jeanne Moreau i Michel Piccoli.
Célestine, arribada de París, és contractada com a minyona en una família burgesa de província. Amb la seva frescor i el seu caràcter, atreu totes les mirades i pertorba el dia a dia dels llocs. Des de la seva arribada, experimenta el menyspreu de la mestressa de casa, una puritana frígida i maniàtica de l'ordre. També s'ha d'enfrontar als atacs d'un marit mancat d'activitat sexual, i administra amb tota la serenitat possible el fetitxisme estrany del vell pare que, antic sabater, li fa portar un parell de botins que ell sublima. Un dia, una petita noia del poble és trobada assassinada als boscos. Persuadida de la culpabilitat de Joseph, un criat detestable que milita en un partit d'extrema dreta, Célestine accepta casar-se amb ell per fer-li reconèixer el seu crim.

## Repartiment

* Jeanne Moreau: Célestine
* Georges Géret: Joseph
* Michel Piccoli: M. Monteil
* Françoise Lugagne: La Sra. Monteil
* Jean Ozenne: M. Rabour
* Daniel Ivernel: El capità Mauger
* Gilberte Géniat: Rose
* Bernard Musson: El sagristà
* Jean-claude Carrera: El rector
* Muni: Marianne
* Claude Jaeger: El jutge
* Dominique Sauvage: Claire
* Madeleine Damien: La cuinera
* Geymond Vital: El caporal
* Marcel Rouzé: El cap d'estació
* Jeanne Pérez: El comare
* Andrée Tainsy: La pagesa
* Pierre Collet: El viatger
* Aline Bertrand: La viatgera
* Joëlle Bernard: La companya de Mauger
* Marc Eyraud: El secretari del comissari
* Dominique Zardi: El gendarme
* Françoise Bertin
* Jean Franval: El carter
* Gabriel Gobin: Un caporal
* Michel Daquin
* Marcel El Floch
* Marguerite Dubourg
# Divisió de Chhattisgarh

La Divisió de Chhattisgarh fou una antiga divisió administrativa de l'Índia britànica, que abastava la conca superior del riu Mahanadi, a la part central de l'actual estat de Chhattisgarh, Índia.
La Divisió de Chattisgarh fou ocupada pels Bhonsle, que eren marathes, i incorporada al Regne de Nagpur al segle XVIII. El Regne de Nagpur va ser annexat a l'Índia britànica el 1853, i es va convertir en la Província de Nagpur. El 1861, la província de Nagpur fou fusionada amb els Territoris de Saugor i Nerbudda per formar les Províncies Centrals. La divisió de Chhattisgarh incloïa tres districtes, Raipur, Bilaspur, i Sambalpur. Limitava al nord amb els Estats de Chota Nagpur, a l'est amb els Estats tributaris d'Orissa, al sud amb els estats principescos de Bastar i Kanker, i a l'oset amb les divisions de Nagpur i Jabalpur i els estats principescos de Kawardha, Khairagarh i Nandgaon. El districte de Sambalpur fou transferit a la Presidència de Bengala el 1905.

## Referències

* The Imperial Gazetteer of India, 1885, Sir William Wilson Hunter, London, Trübner & co.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India. Oxford: Clarendon Press, 1908.
* McEldowney, Philip F. (1980). Colonial Administration and Social Developments in middle India: The Central Provinces, 1861-1921. Tesi doctoral.
# Dinastia Aulikara

«Dinastia Aulikara» té aquests significats:
* Primera dinastia Aulikara, va governar a Malwa vers 350-450
* Segona dinastia Aulikara, va governar a Malwa vers 450-550
# Don Edmunds

Don Edmunds (Santa Ana, 23 de setembre de 1930 - 12 d'agost de 2020) fou un pilot estatunidenc de curses automobilístiques.
Edmunds va córrer a la Champ Car a les temporades 1957-1958 incloent-hi la cursa de les 500 milles d'Indianapolis de l'any 1957.

## Resultats a la Indy 500

| Any | Cotxe | Sortida | Vel. mitja | Ranking | Final | Voltes | V. líder | Retirat |
| 1957 | 92 | 27 | 140.449 | 23 | 19 | 170 | 0 | Virolla |
| Totals | Totals | Totals | Totals | Totals | Totals | 170 | 0 | |
| Curses | 1 |
| Poles | 0 |
| Voltes líder | 0 |
| Victòries | 0 |
| Top 5 | 0 |
| Top 10 | 0 |
| Retirades | 1 |

## A la F1

El Gran Premi d'Indianapolis 500 va formar part del calendari del campionat del món de la Fórmula 1 entre les temporades 1950 a la 1960. Els pilots que competien a la Indy durant aquests anys també eren comptabilitats pel campionat de la F1.
Don Edmunds va participar en 1 cursa de F1, debutant al Gran Premi d'Indianapolis 500 del 1957.

### Palmarès a la F1

* Participacions: 1
* Poles: 0
* Voltes Ràpides: 0
* Victòries: 0
* Pòdiums: 0
* Punts vàlids per la F1: 0

## Referències

* ↑ Don Edmunds 1930-2020
# Don Gil de las calzas verdes

Don Gil de las calzas verdes és una comèdia d'intriga i embullo obra de Tirso de Molina. Se sap que va ser estrenada en Toledo, al Mesón de la Fruta, al juliol de 1615, per part de la companyia de Pedro de Valdés. Es va publicar per primera vegada el 1635, a la Quarta parte de las comedias del Maestro Tirso de Molina editades per Francisco Lucas de Ávila, nebot de Tirso. És considerada una de les obres més reeixides del teatre barroc espanyol, per la qualitat de la seva trama d'embolic. És un exemple destacat d'un dels recursos més habituals de la comèdia nova creada per Lope de Vega: el de la donzella disfressada d'home.

## Personatges

* Doña Juana, donzella de Valladolid, enamorada de Don Martín, que es farà passar per un cavaller, Don Gil, davant Donya Inés, provocant la confusió, perquè Don Martín es presentava amb el mateix nom fals.
* Don Martín, cavaller de Valladolid, que per casar-se amb Donya Inés adopta el fals nom de Don Gil
* Doña Inés, donzella de Madrid, el pare de la qual vol casar-la amb Don Martín, i que s'ha enamorat de Don Gil/Doña Juana
* Caramanchel, criat de Don Gil/Donya Juana.
* Don Pedro, pare de Donya Inés
* Don Juan, cavaller de Madrid, enamorat de Donya Inés, qui li corresponia abans d'enamorar-se de Don Gil/Donya Juana.
* Doña Clara, cosina de Donya Inés.
* Valdivieso, escuder de Donya Juana.
* Don Diego
* Don Antonio
* Celio
* Fabio
* Decio
* Quintana, criat de Donya Juana.
* Aguilar, paje.
* Un Alguacil
* Osorio
* Músicos

## Notes i referències

* ↑ ZAMORA VICENTE, Alonso: «Introducción biográfica y crítica» a Tirso de Molina, Don Gil de las calzas verdes, Madrid, Castalia, 1990.
* ↑ ARELLANO, Ignacio: Historia del teatro español del siglo XVII, Madrid, Cátedra, 2005$^3$ [1995], p. 380.
* ↑ Vegeu "Arte nuevo de hacer comedias en este tiempo'".

## Enllaços externs

* Texto de Don Gil de las calzas verdes al web de la Biblioteca Virtual Miguel de Cervantes.
* Don Gil de las calzas verdes a YouTube, Adaptació per televisió, amb direcció i realització de José Luis Tafur, amb actuació d'Ana María Vidal, Jaime Blanch, Nuria Carresi, Nicolás Dueñas, José Vivó, Jesús Enguita, Paloma Pagés, José Caride, Fernando Chinarro, José Luis Sanjuán, Félix Montoya, Manuel Otero, Francisco Casares, Antonio Macho, Antonio del Real i Jaime Segura, i emesa per TVE al seu espai Estudio 1.
# Dinó

Dinó és el nom dels següents personatges:
* Dinó de Rodes, dirigent de Rodes
* Dinó, historiador i pare de Clitarc
# Dio (banda)

Dio va ser una banda de heavy metal formada el 1982 i dirigida pel Ronnie James Dio, després que ell hagués marxat de Black Sabbath amb la intenció de formar una nova banda amb el seu antic company de Black Sabbath el bateria Vinny Appice. El nom de Dio va ser triat perquè tenia sentit des d'un punt de vista comercial, el seu nom ja era ben conegut en eixe moment.

## Referències

* ↑ Saulnier, Jason. «Vinny Appice Interview». Music Legends, 24-03-2012. Arxivat de l'original el 2013-06-12. [Consulta: 6 maig 2013].
# Dorífor (desambiguació)

Dorifor és el nom dels següents personatges:
* Escultura:
** El Dorífor (o Portador de Llança), escultura de Policlet, exemple del cànon clàssic.
** El Dorífor, escultura de Desilau.
* Personatges:
** Dorífor (llibert), secretari de l'emperador Neró.
# Dioscòrides

«Dioscòrides o Dioscúrides» té aquests significats:

## Vegeu també

* Diòscor, nom de diversos personatges
* Dioscurs, fills de Zeus i epònims de la constel·lació dels Bessons
* Dioscúria, nom de diversos indrets
# Dioscòrides (deixeble d'Isòcrates)

Dioscòrides, en llatí Dioscorides, en grec antic Διοσκορίδης, fou un escriptor grec deixeble d'Isòcrates d'Atenes, que va fer algunes interpolacions als poemes homèrics segons Ateneu que li atribueix també l'obra οἱ παῤ Ὁμήρῳ νόμοι. Podria ser l'autor tanmateix de περὶ τοῦ τῶν ἡρώων καθ᾽ Ὅμηρον βίου, que alguns pensen que és la mateixa obra que ἀπομνγημονεύματα, esmentada per Diògenes Laerci i Ateneu. Finalment se li atribueixen una obra sobre la constitució d'Esparta i l'obra περὶ νομίμων, que podrien ser en realitat obres de Dioscòrides, el filòsof estoic.

## Referències

* ↑ 3.Dioscorides a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 1051
# Dits de Déu

Els dits de Déu és com s'anomena en cosmologia observacional a un efecte que fa que els cúmuls de galàxies s'allarguin en l'espai de desplaçament cap al roig, amb un eix d'elongació en direcció a l'observador. Aquest fenomen es produeix per l'efecte Doppler associat amb les velocitats peculiars de les galàxkes del cúmul. Les grans velocitats que condueixen a aquest efecte s'associen a la gravetat del cúmul per mitjà del teorema de virial; Canvien el desplaçament cap al roig observat de les galàxies del cúmul. La desviació de la relació de la Llei de Hubble entre la distància i el desplaçament cap al roig s'altera, i això conduweix a mesuraments de la distància imprecisos.
Un efecte estretament relacionat és l'efecte Kaiser. Aquest efecte també és causat per les velocitats peculiars que presten un desplaçament Doppler addicional al desplaçament cap al roig cosmològic, i això condueix també a un tipus de distorsió de la línia de visió. No obstant, aquest efecte no el causa els moviments interns aleatoris dels cúmuls predit pel teorema de Virial; sinó, sorgeix dels moviments coherents quan les galàxies cauen cap al centre del cúmul conforme el cúmul s'acobla. Depenent de la dinàmica particular de cada situació, l'efecte Kaiser normalment no condueix a una elongació sinó a un aplanament aparent de l'estructura ("Creps de Déu"). Es tracta d'un efecte força més petit que els dits de Déu, i es pot distingir pel fet que ocórrer a grans escales.

## Referències

* ↑ Jackson, J.C. «A critique of Rees's theory of primordial gravitational radiation». Monthly Notices of the Royal Astronomical Society, 1972, pàg. 1-6.(anglès)
* ↑ Kaiser, N. «Clustering in real space and in redshift space». Monthly Notices of the Royal Astronomical Society, 1987.(anglès)
* ↑ «Redshift-space Distortions».(anglès)

### Bibliografia

* Serjeant, Stephen; Open University. Observational Cosmology. Nova York: Cambridge University Press, 2010, p. 110. ISBN 9780521157155 [Consulta: 16 gener 2014]. Arxivat 2013-07-01 a Wayback Machine.
# Durmenach

Durmenach (en alsacià Dírmene) és un municipi francès, situat a la regió del Gran Est, al departament de l'Alt Rin. L'any 1999 tenia 883 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 838 | 875 | 870 | 894 | 853 | 883 |

## Administració

Llista d'alcaldes :
| Període | Identitat | Partit |
| 2001- | Dominique Springinsfeld | |
# Economia de Puerto Rico

Puerto Rico té una de les més dinàmiques economies del Carib. El sector industrial ha superat l'agricultura com a principal activitat econòmica i font d'ingressos.

## Referències

* ↑ «CIA The World Factbook». Arxivat de l'original el 2018-12-26. [Consulta: 27 abril 2009].